روسیا سیاحت صنعتی بیرلیگی باشقانی سئرگئی شیپیلکو، ویزا سورونونون، تورکیه‌دن روسیایا توریست آخیشینا مانع اولدوغونو بیلدیردی.
شیپیلکو، موسکوادا ژورنالیستلره وئردیگی آچیقلامادا، تورک وطنداشلارینا قارشی ویزا اولماسینا باخمایاراق، بو ایل تورکیه‌دن روسیایا ۲۰۰ مین توریستین گئتمه‌سینی گؤزلدیکلرینی دئیدی.
تورک وطنداشلارینا قارشی ویزانین قالدیریلماسی لازیم اولدوغونو بیلدیره‌ن شیپیلکو، "ویزا پروبلئمی، تورکیه‌دن روسیایا توریست آخیشینا مانع اولور. روسیا توریزم صنایعی، ویزاسیز رژیمین هر ایکی اؤلکه وطنداشلاری اوچون ده گئچرلی اولماسینا طرفداردیر. ویزالارین لغو ائدیلمه‌سی لازیم اولدوغونو دوشونوروک"دئدی.
ویزالارین قالدیریلماسی حالین‌دا تورکیه‌دن روسیایا گئده‌جک توریست ساییسینین ایکی قاتینا چیخاجاغینا ایشاره ائد‌ن شیپیلکو، "ایلده تخمینا ۳۵۰-۴۰۰ مین تورک توریست روسیایا سفر ائده‌بیلر" دئدی.
